**Vest-Telemarkrådet – Referat frå rådsmøte 22. august 2017.**

Tilstades: Regionordførar Erik Skjervagen, Jon Rikard Kleven, Tarjei Gjelstad, Jarand Felland, Halfdan Haugan, Ketil Kiland, Jan Myrekrok, Øystein Tveit, John Kleiv, Sverre Sæter og Kari Gro Espeland.

Frå administrasjonen møtte Ole Dalen og Kjell Gunnar Heggenes.

Møteinnkalling og sakliste vart samrøystes godkjent.

**Sak 21/2017 Referat frå rådsmøte 23. mai 2017.**

*Vedtak: Referat frå rådsmøte 23. mai 2017 vart samrøystes godkjent.*

**Sak 22/2017 Barnehageplass/skuleplass i andre kommunar, drøfting**

Det låg føre innspel frå Kviteseid og Vinje om ei nærare drøfting av problemstillingane rundt det å bu i ein kommune og nytte barnehage/skuletilbod i ein annan kommune.

Ei av problemstillingane er knytt til at rammetilskotet tilfell bustadkommunen medan kostnadene fell på nabokommunen.

Det vart i møtet vist til konkrete eksempel både innanfor barnehage og skule.

Leiar av rådmannsutvalet, Sverre Sæter orienterte kort om *”Telemarksavtalen”* som er laga av Forum for utdanning og som skal drøftast i rådmannsutvalet i nær framtid.

*Vedtak:*

*Rådmannsutvalet får i oppdrag å utarbeide forslag til avtale som leggast fram for Rådet for godkjenning på neste møte. Forslaget skal innehalde avtaler både for barnehage og skule. Til grunn for avtalene må ligge godkjenning av enkeltsakene i dei aktuelle kommunane.*

**Sak 23/2017 Lokalisering av Mattilsynet. Mogleg samanslåing av kontora i**

 **Bø og Seljord**

I e-post av 14. juni ba Halfdan Haugan om nærare drøfting rundt mogleg samanslåing av Mattilsynets distriktskontor i Bø og Seljord.

Det låg ved brev frå Telemark Bonde- og Småbrukarlag adressert til Mattilsynet, der bonde- og småbrukarlaget kjem med sterk oppmoding om å vidareføre distriktskontoret på Dyrskuplassen i Seljord.

Halfdan Haugan orienterte nærare om saken og viste til at det no er avgjort at det blir endring i organiseringa. Kontoret i Seljord fungerer svært bra, og kommunen er oppatt av at dette blir vidareført i Seljord. Det ligg føre skriv både frå Telemark Bondelag og Telemark Bonde- og Småbrukarlag der dei støttar vidareføring av kontoret i Seljord.

Etter kort drøfting vart det gjort fylgjande vedtak:

*Vest-Telemarkrådet støttar Seljord kommune i at lokalisering av Mattilsynets kontor må vidareførast i Seljord. Regionrådsleiar får, i samråd med Halfdan Haugan, fullmakt til å lage uttale i saken. Samrøystes vedtak.*

**Sak 24/2017 Etablerertenesten i Vest-Telemark.**

Ole Dalen orienterte nærare om etablerertenesten i regionen. Etter ein prosjektperiode på 2 år blir det no oppretta partnerskapsavtaler mellom fylkeskommunen og kommunane.

Den ordinære drifta i vår region er, som tidlegare finansiert over Vest-Telemarkrådets budsjett, og vert sett bort for eitt år i gongen. Tenesten for inneverande år vert utført av Telemark Næringshage. Det vart i møtet uttrykt tilfredshet med ordninga, og at det er viktig med god marknadsføring av denne.

I avtala med Telemark Næringshage er det i gjennomsnitt sett av 3 timar til kvar etablerar ved henvendingar om nyetablering. Det er varierande kor mykje tid den einskilde treng av hjelp frå etablerertenesta, og dette blir vurdert frå sak til sak. Det kom fram på møtet at kommunane ikkje ynskjer å auke det generelle budsjettet for å auke talet på timar for alle etablererar, men vurdere å støtte dei som har trong til dette frå sak til sak. Då betalar kommunen for timar utover det fellesordninga i Vest-Telemark dekker.

Dette vart også opplyst at Fylkeskommunen vil gjennomføre ei undersøking med tanke på effekten av tenestene.

*Vedtak: Vest-Telemarkrådet ynskjer å halde fram med ordninga med ei felles etablererteneste for heile regionen med finansiering gjennom Vest-Telemarkrådet. Anbod for tenesta leggast ut i regi av Vest-Telemarkrådet, og næringssjefane er tildelingsorgan. Ein legg også opp til styrking av marknadsføringa av tenesten.*

*Partnerksapsavtala har med dette fått samla godkjenning, og vert ikkje sendt kommunane for ytterlegare handsaming.*

**Sak 25/2017 Nasjonal Transportplan 2018 – 2029 (Arena Samferdsel Telemark)**

 **Orientering ved rådgjevar Anne-Gro Ahnstrøm, Telemark**

 **fylkeskommune.**

Rådgjevar Anne-Gro Ahnstrøm frå Telemark fylkeskommune var invitert til møtet og gjorde nærare greie for den vidare prosessen i samband med handlingsprogrammet innafor NTP 2018 – 2029.

Hovudprioriteringane i Telemark er:

* *E134 Haukelivegen*
* *Jernbane med dobbeltspor gjennom Søndre Vestfold*

Fyrsteprioritet innafor riksveg er tunnel Seljestad – Røldal, og Telemark ynskjer oppstart av denne i løpet av 1. planperiode.

I denne aktuelle fasen er det tale om fordeling av midlane, og dermed viktig kva ein kan greie å få inn av midlar i handlingsprogrammet.

Fylkeskommunen legg opp til ei brei involvering av kommunane/regionane, og skal mellom anna arrangere ”Arena Samferdsel Telemark” på Bø Hotell 20. oktober.

Ei ekstern administrativ arbeidsgruppe der mellom anna regionane er representert, er med i førebuinga av møtet.

*Vedtak: Orienteringa takast til vitande.*

**Sak 26/2017 Organisering av næringsarbeidet i regionen – Fusjon av Vest-Telemark**

 **Næringsbygg og Vest-Telemark Næringsutvikling.**

Styret og dagleg leiar i VTN/VTNU var tilstades i handsaminga av denne saken.

Som grunnlag låg det føre eit brev av 1. juni 2017 frå Vest-Telemark Næringsbygg adressert til dei 6 Vest-Telemarkkommunane, der ein ynskjer dialog om kva rolle VTN og VTNU skal ha i næringsarbeidet i regionen.

Innleiingsvis viste regionordførar Erik Skjervagen til rapport utarbeidd av Ernst & Young i samband med prosessen rundt interkommunalt samarbeid, der det frå kommunanes side vert peika på at VTNU si rolle er uklår, og at selskapet enten bør fusjonerst med VTN eller leggjast ned. Han viste også til at generalforsamlinga i VTN har gjeve tydelege signal om at VTN og VTNU bør fusjonerast.

Styreleiar Arne Vinje orienterte nærare om styrets syn på saken, mellom anna korleis ein ser for seg drifta av selskapa etter ein mogleg fusjon mellom VTN og VTNU.

Dagleg leiar Haldor Kaasin orienterte nærare om Vest-Telemark Næringsbygg, mellom anna selskapets føremål og kva ein fusjon vil innebere for selskapet.

I det påfylgjande ordskiftet kom det fram at kommunane ynskjer fusjon mellom dei to selskapa og ei organisering av næringsarbeidet med klårare rolledeling.

Vest-Telemarkrådet legg etter dette fylgjande til grunn:

* *Vest-Telemark Næringsutvikling vert fusjonert inn i Vest-Telemark Næringsbygg.*
* *Vest-Telemark Næringsbygg skal vera regionalt investeringsselskap med prioritet på næringshagar, nye næringsbygg, bustadutvikling og forvaltning av bygg.*
* *Næringsutviklinga skal skje gjennom det etablerte samarbeidet i Vest-Telemarkrådet og i samarbeid med dei næringsansvarlege i kommunane.*

**Sak 27/2017 Sør-Øst 110 – ny organisering av nødmeldingstenesten. Orientering ved**

 **prosjektleiar Steinar Lien, Tønsberg kommune.**

Prosjektleiar Steinar Lien frå Tønsberg kommune orienterte nærare om bakgrunnen for saken og dei vedtak som er fatta i samband med den nye organiseringa av nødmeldingstenesten.

Tønsberg kommune har fått pålegg frå DSB om å etablere ein felles 110-sentral for alle kommunane i Buskerud, Vestfold og Telemark, i alt 52 kommunar. Kommunane er plikta til å knyte seg til denne sentralen, og bere sin andel av kostnadene ved etablering og drift.

110-sentralen skal samlokaliserast med politiets operasjonssentral i Tønsberg.

Det er oppretta styringsgruppe som skal utarbeide beslutningsgrunnlag om oppgåver, organisasjonsform, økonomi og drift.

I tillegg er det oppretta 1 prosjektgruppe og 5 arbeidsgrupper. Tilrådinga er at det blir danna eit IKS i form av eget rettssubjekt.

I løpet av 1. halvår 2018 ser ein for seg at driftsorganisasjonen er etablert og bemanna.

Det er førebels ikkje avklaringar omkring bemanning, kostnader osb.

Kommunane vil få nærare info etter komande møte i styringsgruppa, og saken vil bli sendt kommunane til høyring.

*Vedtak: Vest-Telemarkrådet tek orienteringa til vitande.*

**Sak 28/2017 Orienteringssaker.**

Prosjektet ”Betre læring - fokus på spesialundervisninga i Vest-Telemark.

Kommunalsjef for undervisning i Seljord kommune, Ronde Schade orienterte nærare om prosjektet der vår region har fått kr. 200 000,- i skjønsmidlar frå Fylkesmannen.

Prosjektet inneber samarbeid med PP-tenesten, og skal dokumentere endringar som fylgje av prosjektet ”Betre læring for alle”.

I denne oppfylgjinga skal ein ha særskilt fokus på spesialundervisninga, og legge vekt på informasjon om korleis elevar og foreldre opplever denne. Oppvekstsjefane i dei ulike kommunane leier arbeidet.

I ordskiftet kom det fram at kommunane ynskjer å vidareføre prosjektet, og at dette blir eit prioritert felt innafor skjønnsmidlane i 2018.

Tilsetting av ny regionrådsleiar.

Regionordførar orienterte nærare om status i saken, der ein no har engasjert firmaet

CR Group og forlenga søknadsfristen.

Fjellnettverket, orientering.

Ole Dalen orienterte nærare om Fjellnettverket, der Vest-Telemarkrådet vart medlem frå

1. mai i år.

Fjellnettverket planlegg prosjektet:*”Bærekraftig lokalmat og reiseliv i Fjell-Telemark”.*

Ein ser for seg at eit utviklingsarbeid som vil vare i 3 år, og som treng forutsigbar finansiering desse åra. Prosjekteigarar er i tillegg til Vest-Telemarkrådet, Tinn og Hartdal, Telemark fylkeskommune, Fylkesmannen, Innovasjon Norge samt representantar frå næringslivet i dei 8 kommunane. Målsettinga for prosjektet er auka omsetning av bærekraftig lokalmat hjå lokalt reiseliv og produsentar i Fjell-Telemark.

*Vedtak:Vest-Telemarkrådet tek dei ulike orienteringane til vitande.*

*Referent: Kjell Gunnar Heggenes*